**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 27. martā Nr. 117**

(protokols Nr. 6, 1. p.)

**Par nekustamā īpašuma Saules iela 11A, Madona, Madonas novads, atsavināšanu**

Madonas novada pašvaldībā saņemts fiziskas personas iesniegums (reģistrēts 26.02.2025. ar Nr. 2.1.3.6/25/369) ar lūgumu izskatīt jautājumu par pašvaldības nekustamā īpašuma Saules iela 11A, Madona, Madonas novads, atsavināšanu.

Nekustamais īpašums Saules iela 11A, Madonā, Madonas novadā ar kadastra Nr. 7001 501 0278, reģistrēts Vidzemes rajona tiesas Madonas pilsētas zemesgrāmatu nodalījumā Nr. 100000192035, un sastāv no nedzīvojamās ēkas ar kadastra apzīmējumu 7001 001 0439 001 257,2 m2 platībā, kura atrodas uz iesniedzējam piederoša zemesgabala ar kadastra Nr. 7001 001 0439, ar adresi Saules iela 11, Madona, Madonas novads.

Atbilstoši sertificēta vērtētāja SIA „LINIKO” (Latvijas Īpašumu Vērtētāju asociācijas profesionālās kvalifikācijas sertifikāts Nr. 131) 2024. gada 23. jūlija novērtējumam, nekustamā īpašuma tirgus vērtība noteikta – EUR 18 300,00 (astoņpadsmit tūkstoši trīs simti *eiro*, 00 centi).

Saskaņā ar “Pašvaldību likuma” 10. panta pirmo daļu *Dome ir tiesīga izlemt ikvienu pašvaldības kompetences jautājumu;* “Publiskās personas mantas atsavināšanas likuma”4. panta pirmo daļu*,* kas nosaka, ka *atsavinātas publiskas personas mantas atsavināšanu var ierosināt, ja tā nav nepieciešama publiskai personai vai tās iestādēm to funkciju nodrošināšanai*, 4. panta ceturtās daļas 1. punktu *atsevišķos gadījumos publiskas personas nekustamā īpašuma atsavināšanu var ierosināt šādas personas: zemes īpašnieks vai visi kopīpašnieki, ja viņi vēlas nopirkt zemesgrāmatā ierakstītu ēku (būvi), kas atrodas uz īpašumā esošās zemes, vai zemes starpgabalu, kas piegul viņu zemei;* kā arī tā paša likuma 8. panta otro daļu, kas nosaka, ka *paredzētā atsavinātas publiskas personas nekustamā īpašuma novērtēšanu organizē attiecīgās atsavinātās publiskās personas lēmējinstitūcijas kārtībā*, noklausoties sniegto informāciju, ņemot vērā 12.03.2025. Uzņēmējdarbības, teritoriālo un vides jautājumu komitejas un 18.03.2024. Finanšu un attīstības komitejas atzinumus, atklāti balsojot**: PAR – 14** (Agris Lungevičs, Aigars Šķēls, Aivis Masaļskis, Artūrs Čačka, Artūrs Grandāns, Arvīds Greidiņš, Gunārs Ikaunieks, Iveta Peilāne, Kaspars Udrass, Māris Olte, Rūdolfs Preiss, Sandra Maksimova, Valda Kļaviņa, Vita Robalte), **PRET – 2 (**Andris Sakne, Zigfrīds Gora**), ATTURAS - NAV**, Madonas novada pašvaldības dome **NOLEMJ**:

1. Apstiprināt nekustamā īpašuma ar adresi Saules iela 11A, Madona, Madonas novads, nosacīto (brīvo) cenu EUR 18 300,00 (astoņpadsmit tūkstoši trīs simti *euro*, 00 centi), nosakot, ka pirkuma maksa ir veicama 100% apmērā pirms līguma noslēgšanas, vai veicams pirkums uz nomaksu, paredzot avansa maksājumu ne mazāku par 10% no pirkuma maksas un pirkuma maksas atliktā maksājuma nomaksas termiņu līdz 5 gadiem, pārdodot to zemes [..].
2. Uzdot Nekustamā īpašuma pārvaldības un teritoriālās plānošanas nodaļai nosūtīt zemes īpašniekam nekustamā īpašuma atsavināšanas paziņojumu normatīvajos aktos noteiktajā kārtībā.

Domes priekšsēdētājs A. Lungevičs

*A. Semjonova 27333721*